Súkromná stredná odborná škola podnikania 

Námestie mládeže 587/17

 960 01 Zvolen, www.skolapodnikania.sk
ORGANIZAČNÝ  PORIADOK

    Vo Zvolene                                                             1. januára 2022
PRVÁ ČASŤ

Základné ustanovenia

Článok 1

1. Organizačný poriadok Súkromnej strednej odbornej školy podnikania, Námestie mládeže 587/17, Zvolen (ďalej len „škola“), je základným vnútorným organizačným predpisom Súkromnej strednej odbornej školy podnikania, Námestie mládeže 587/17, Zvolen.

2. Organizačný poriadok v súlade so všeobecne záväznými právnymi predpismi upravuje zásady činnosti, organizačnú štruktúru, metódy práce, pôsobnosť jednotlivých stupňov riadenia, pracovnú náplň jednotlivých útvarov a ich vzájomné vzťahy.

3. Organizačný poriadok sa vzťahuje na všetkých zamestnancov školy.

Článok 2

1.  Súkromná stredná odborná škola podnikania, Námestie mládeže 587/17, Zvolen (ďalej aj „SSOŠP“) je samostatnou príspevkovou organizáciou. Zriadená na základe vydania  zriaďovacej listiny, ktorú vydal zriaďovateľ spoločnosť KONGRUENCIA spol. s r.o,, kde štatutárny orgán je konateľ: Mgr. Iveta Michalíková ako zriaďovateľ v súlade s ustanoveniami § 19 a násl. zákona č. 596/2003 Z.z. o štátnej správe v školstve a školskej samospráve a o zmene a doplnení niektorých zákonov (ďalej aj „zákon č. 596/2003 Z.z.“), v zmysle Rozhodnutia Ministerstva školstva Slovenskej republiky – sekcia regionálneho školstva podľa § 14 ods. 6 písm. b.) zákona č. 596/2003 z.z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov, pod číslom: CD-2008-12564/26665-1:917 zo dňa 16.9.2008 o zaradení Súkromnej strednej odbornej školy podnikania, Námestie mládeže 587/17, Zvolen do siete škôl a školských zariadení SR so študijným odborom 6341 6 škola podnikania s termínom začatia činnosti od 1. septembra 2009, vydaným podľa ustanovenia §14 ods. 6 písm. b) a v súlade s § 16 zákona ods. 5 zákona č. 596/2003 Z.z.
DRUHÁ ČASŤ

Riadenie a organizačné usporiadanie                                    

Článok 3

                                                        Systém riadenia

   Na škole sa uplatňuje systém  riadenia v tomto členení:

a) zriaďovateľ

b) štatutárny zástupca – riaditeľ školy,
c) manažér pre hospodársku a ekonomické činnosť /práca je vykonávaná podľa potreby zamestnávateľa aj mimo sídla zamestnávateľa/
     Článok 4

Organizačná štruktúra
1) Škola sa organizačne člení na oddelenia a ďalšie organizačné útvary. 

2) Oddelenia sú základnými stupňami riadenia a rozhodovania. Organizujú sa podľa hlavných druhov činností zamestnávateľa na oblasť vzdelávania a pedagogickú činnosť školy a oblasť hospodársko -ekonomickú. Za jednotlivé oblasti je zodpovední riaditeľ a manažér pre ekonomické a hospodársku činnosť.
3)  a) Riaditeľ SSOŠP riadi a vedie oblasť vzdelávania a pedagogickú činnosť školy a jeho priami podriadení sú:
- výchovný poradca

- vedúci predmetových komisií, garanti jednotlivých predmetov (vedúci PK odborných predmetov a vedúci PK všeobecnovzdelávacích predmetov)
-triedni učitelia

- ostatní pedagógovia
b) manažér pre ekonomickú a hospodársku činnosť zodpovedá za zabezpečenie ekonomicko –organizačných a hospodárskych činností školy:
- technický a hospodársky pracovník /práca je vykonávaná podľa potreby zamestnávateľa aj mimo sídla zamestnávateľa/
- upratovačka
Pod túto oblasť organizačne patrí aj pozícia, ekonóm, účtovník – v škole je zabezpečená externá služba.
Grafické znázornenie organizačného usporiadania obsahuje organizačná   schéma, ktorá tvorí prílohu tohto organizačného poriadku.

TRETIA ČASŤ

Metódy práce
Článok 5

                                                        Základné metódy práce

1. Zamestnanci na jednotlivých stupňoch riadenia úzko spolupracujú, poskytujú si odborné informácie a pracovné podklady a podľa potreby sa zúčastňujú na plnení spoločných úloh.

2. Zamestnanci plnia úlohy podľa platných právnych predpisov, pracovného poriadku, vnútorných  predpisov  a ostatných predpisov.

3. Na zabezpečenie úloh školy sa zvolávajú porady za účelom koordinovania vzájomného postupu pri ich plnení.

Článok 6

Kontrola plnenia úloh

1. Kontrola plnenia úloh je neoddeliteľnou súčasťou riadiacej práce všetkých vedúcich zamestnancov.

2. Spôsob a formy kontrolnej činnosti vedúcich zamestnancov upravujú osobitné právne predpisy, vnútorné  predpisy a plán kontrolnej činnosti zamestnávateľa.

Článok 7

Pracovné porady

     Riaditeľ školy zvoláva pracovné porady, ktorých účelom je najmä:

a) kontrola plnenia úloh,

b) plánovanie a určovanie spôsobu zabezpečovania úloh nadriadeného orgánu,
c) prerokovanie výsledkov plnenia úloh a návrhov opatrení na odstránenie zistených nedostatkov.
ŠTVRTÁ ČASŤ

Všeobecná pôsobnosť stupňov riadenia a kompetencie jednotlivých zamestnancov
Článok 8
Riaditeľ školy
Školu riadi riaditeľ školy, ktorého na dobu funkčného obdobia vymenúva a odvoláva   zriaďovateľ školy. Riaditeľ je  štatutárny orgán školy, ktorý  koná v jej mene vo všetkých jej veciach a vykonáva štátnu správu v školstve v prvom stupni. 
Riaditeľ školy zodpovedá   za  
a) dodržiavanie štátnych vzdelávacích programov určených pre školu, ktorú riadi,

b) vypracovanie a dodržiavanie školského vzdelávacieho programu a výchovného programu,

c) vypracovanie a dodržiavanie ročného plánu ďalšieho vzdelávania pedagogických zamestnancov,

d) dodržiavanie všeobecne záväzných právnych predpisov, ktoré súvisia s predmetom činnosti školy,

e) každoročné hodnotenie pedagogických a odborných zamestnancov,

f) úroveň výchovno-vzdelávacej práce školy,

g) rozpočet, financovanie a efektívne využívanie finančných prostriedkov určených na zabezpečenie činnosti školy,

h) riadne hospodárenie s majetkom v správe alebo vo vlastníctve školy alebo školského zariadenia.

Riaditeľ vykonáva štátnu správu v prvom stupni. Rozhoduje o

a) prijatí žiaka na štúdium na strednú školu,

b) prijatí žiaka prestupom,

c) oslobodení žiaka od povinnosti dochádzať do školy,

d) oslobodení žiaka od štúdia jednotlivých vyučovacích predmetov alebo ich častí,

e) umožnení štúdia žiaka podľa individuálneho učebného plánu,

f) povolení absolvovať časť štúdia v škole obdobného typu v zahraničí,

g) prerušení štúdia,

h) povolení zmeny študijného alebo učebného odboru,

i) preradení žiaka na základnú školu počas plnenia povinnej školskej dochádzky,

j) povolení opakovať ročník,

k) uložení výchovných opatrení,

l) povolení vykonať komisionálnu skúšku,

m) priznaní štipendia,

n) určení príspevku zákonného zástupcu žiaka na čiastočnú úhradu nákladov za starostlivosť poskytovanú žiakovi v škole a v školskom zariadení,

o) individuálnom vzdelávaní žiaka,

p) vzdelávaní žiaka v školách zriadených iným štátom na území Slovenskej republiky so súhlasom zastupiteľského úradu iného štátu.
Riaditeľ predkladá zriaďovateľovi na schválenie a rade školy na vyjadrenie

a) návrhy na počty prijímaných žiakov a návrhy na počty tried,

b) návrh na zavedenie študijných alebo učebných odborov a ich zameranie,

c) návrh školského vzdelávacieho programu a výchovného programu,

d) návrh rozpočtu,

e) návrh na vykonávanie podnikateľskej činnosti školy alebo školského zariadenia,

f) správu o výchovno-vzdelávacej činnosti, jej výsledkoch a podmienkach podľa § 14 ods. 5 písm. d) zákona č. 596/2003 Z.z.,

g) správu o výsledkoch hospodárenia školy,

h) koncepčný zámer rozvoja školy rozpracovaný najmenej na dva roky a každoročne jeho vyhodnotenie,

i) informáciu o pedagogicko-organizačnom a materiálno-technickom zabezpečení výchovno-vzdelávacieho procesu.

Riaditeľ školy ďalej:

a) so schválením zriaďovateľa, alebo ním poverenou osobou prijíma všetkých zamestnancov školy do pracovného pomeru a v súvislosti s tým zabezpečuje vyhotovenie pracovných zmlúv,

b) so schválením zriaďovateľa, alebo ním poverenou osobou uzatvára dohody o prácach vykonávaných mimo pracovného pomeru a tieto práce kontroluje,

c) uzatvára dohody o zmene podmienok stanovených v pracovnej zmluve, po porade so zriaďovateľom, alebo ním poverenou osobou

d) so schválením zriaďovateľa alebo ním poverenou osobou schvaľuje postup prijímacieho konania

e) so schválením zriaďovateľa rozväzuje pracovný pomer so zamestnancami školy dohodou, výpoveďou, okamžitým zrušením pracovného pomeru, zrušením v skúšobnej dobe, 

f) so schválením zriaďovateľa preraďuje zamestnanca na výkon iného druhu práce, 

g) určuje nástup dovolenky na zotavenie podľa plánu dovoleniek, po porade so zriaďovateľom, alebo ním poverenou osobou

h) vysiela zamestnancov na pracovné cesty, po porade so zriaďovateľom, alebo ním poverenou osobou

i) poskytuje pracovné voľno pri krátkodobých prekážkach v práci zo strany zamestnanca a pri prekážkach z dôvodu všeobecného záujmu,
j) nariaďuje prácu nad čas, rozhoduje o vhodnom čase čerpania náhradného voľna, prípadne o vhodnejšej úprave pracovného času, po porade so zriaďovateľom, alebo ním poverenou osobou,

k) určuje vecné náplne pracovných činností všetkých kategórií zamestnancov školy,

l) schvaľuje prihlášku na ďalšie štúdium zamestnancov školy, po porade so zriaďovateľom, alebo ním poverenou osobou

m) rozhoduje o presune čerpania dovolenky z času školských prázdnin na dobu počas školského roku v opodstatnených prípadoch (napr. pridelenie kúpeľnej liečby, rekreácia),
n) posudzuje kvalifikáciu zamestnancov a v nadväznosti na to ich zaraďuje do príslušných platových tried a stupňov podľa príslušných mzdových predpisov, po porade so zriaďovateľom, alebo ním poverenou osobou

o) zabezpečuje vyhotovenie  určenia platu ako aj ďalšieho finančného ohodnotenia, ktoré súvisí s platovými náležitosťami zamestnancov, po porade so zriaďovateľom, alebo ním poverenou osobou

p) so schválením zriaďovateľa, alebo ním poverenou osobou rozhoduje o platových postupoch pedagogických zamestnancov, 

r) so schválením zriaďovateľa, alebo ním poverenou osobou priznáva odmeny, prémie a všetky ďalšie pohyblivé zložky mzdy v zmysle platných mzdových predpisov, 

s) so schválením zriaďovateľa, alebo ním poverenou osobou priznáva a odníma osobné príplatky podľa odmeňovacieho poriadku, ktorý vydáva po porade so zriaďovateľom, alebo ním poverenou osobou

t) priznáva náhradu miezd počas čerpania dovoleniek na zotavenie, vrátane náhrad miezd za nevyčerpanú časť dovolenky a za pracovné voľno pri prekážkach v práci, po porade so zriaďovateľom, alebo ním poverenou osobou

u) so schválením zriaďovateľa, alebo ním poverenou osobou rozhoduje o pridelení počtu hodín externým učiteľom a podľa nadobudnutej kvalifikácie určuje odmeny za externé vyučovanie, 

v) spolu so zriaďovateľom zabezpečuje odbornú prax študentov,

w) priznáva odmeny za zastupovanie neprítomných zamestnancov v súlade s platnými mzdovými predpismi,

x) zabezpečuje výchovno-vzdelávací proces kvalifikovanými zamestnancami podľa nadobudnutého vzdelania pre vyučovanie jednotlivých predmetov v zmysle platnej vyhlášky MŠ SR o odbornej a pedagogickej spôsobilosti pedagogických pracovníkov,

y) sústavne sa stará o odborný rast zamestnancov školy,

z) zaisťuje a kontroluje dodržiavanie predpisov BOZP a činnosť požiarnych hliadok, plní úlohy, ktorými ho poverí riaditeľ školy, príp. zriaďovateľ, spoločne s   bezpečnostným technikom školy zabezpečuje a kontroluje vykonávanie revízií elektrických inštalácií, bleskozvodu a iných zariadení, včítane odstránenia závad.
Riaditeľ zabezpečuje aj tieto činnosti školy:
a) pravidelne kontroluje pridelenú pedagogickú dokumentáciu školy, kontroluje aktuálnosť a dopĺňanie školského vzdelávacieho programu

b) zostavuje rozvrh školy vrátane dozorov a  a zabezpečuje ich kontrolu,

c) zabezpečuje zastupovanie za neprítomných vyučujúcich,

d) zabezpečuje harmonogram dozorov učiteľov

e) zostavuje predpísané pedagogické štatistiky,

f) pripravuje podklady pre správu o výchovno-vzdelávacej činnosti za uplynulý školský rok
g) v zmysle POP MŠVVaŠ SR, plánu práce školy, štatútu školy, vnútorného, pracovného a organizačného poriadku školy, pracovnej náplne usmerňuje a kontroluje realizáciu výchovno-vzdelávacích cieľov v škole i mimoškolskú činnosť,
h) zabezpečuje odbornú agendu spojenú so  sprístupňovaním informácií – prijímacie pohovory,
i) zabezpečuje archivovanie dokumentácie školy a v súlade so registratúrnym poriadkom školy a príslušných zákonov
Článok 9

Poradné orgány 

1. Riaditeľ školy zriaďuje podľa právnych predpisov a podľa potrieb riadenia školy  poradné orgány, rozhoduje o ich zložení a spôsobe rokovania.

2. Poradnými orgánmi riaditeľa sú najmä:

a) pedagogická rada,

b) gremiálna porada riaditeľa,
3. Zriaďovateľ školy zriaďuje podľa právnych predpisov a podľa potrieb riadenia školy  poradný orgán,  Radu školy a rozhoduje o jej zložení a počte členov v zmysle platnej legislatívy SR.
Článok 10
Hospodársko-ekonomickí pracovníci
1. Manažér pre hospodársku a ekonomickú činnosť

a) zabezpečuje priebežné hospodárenie školy počas celého roka,
b) vypracúva návrhy na presun finančných prostriedkov,

c) prevádza pravidelnú kontrolu zostatkov na jednotlivých účtoch.

d) dostupnými tokmi informácií sleduje platné vyhlášky a smernice týkajúce sa ekonomicko – hospodárskych aspektov a podľa nich vykonáva svoju činnosť.

e) vedie všetky pokladničné práce, vedie pokladničnú knihu, vyhotovuje príjmové a výdavkové pokladničné doklady, sleduje úhrady poplatkov za kvalitu vzdelávania
f) zabezpečuje podklady pre ekonómku školy (evidencia dochádzky technicko-hospodárskym pracovníkov, riaditeľa) 
g) vypracúva návrhy na presun finančných prostriedkov,

h) spolu s účtovníčkou likviduje cestovné účty
i) zabezpečuje podklady pri uzatváraní zmlúv s inými právnymi subjektmi,
j) vybavuje mailovú korešpondenciu školy,

k) zabezpečuje podklady miezd pre účtovníčku (evidencia dochádzky pedagogických pracovníkov, nadčasy pre pedagogických zamestnancov, náhradné voľno)

l) vybavovanie a archivovanie administratívnej agendy školy,
m) sleduje a spracúva celú agendu sociálnych štipendií stredných škôl
n) zodpovedá za vedenie ústredného inventára školy, pripravuje návrhy na vyraďovanie ZP, DKP, zabezpečuje inventarizáciu majetku školy minimálne jedenkrát do roka,
o) zabezpečuje správu majetku školy  podľa platných predpisov, kontroluje evidenciu kníh na škole a ich dopĺňanie.

   r
) vybavuje korešpondenciu školy poštu, zabezpečuje vyplácanie štipendií pre študentov školy,
2. Technický a hospodársky pracovník /ci/
a) zabezpečuje údržbu priestorov budovy školy
b) zabezpečuje materiálno-technické zabezpečenie školy
c) zabezpečuje technické zabezpečenie vyučovacieho procesu /údržba IKT technológií, pomôcok a pod.
d) iné činnosti súvisiace s prevádzkou školy
3. Ekonóm, účtovník – externá služba
a) zabezpečuje kompletnú personálnu agendu školy vrátene odmeňovania

b) spracúva kompletnú mzdovú agendu

c) zabezpečuje včasné vydávanie pracovných zmlúv a platových dekrétov pre všetkých pracovníkov školy v zmysle platných smerníc.
d) komplexne zabezpečuje účtovnícke agendy  školy podľa platných zákonov.
e) vykonáva mesačne zúčtovanie pokladničných a bankových operácií a do 15. v mesiaci predkladá zástupcovi riaditeľa školy pre technicko-ekonomické činnosti (ďalej len zástupca riaditeľa). 

f) zabezpečuje kontakt s bankou.

g) robí predkontácie jednotlivých dokladov podľa účtovnej osnovy a systematicky prevádza zaúčtovanie jednotlivých účtovných operácií.

h) likviduje cestovné príkazy spolu s manažérom pre hospodárske a ekonomické činnosti
i) vedie osobné spisy pre všetkých pracovníkov školy

j) dostupnými tokmi informácií sleduje platné vyhlášky a smernice týkajúce sa ekonomicko – hospodárskych a personálnych aspektov a podľa nich vykonáva svoju činnosť

k) spracúva štvrťročné výkazy 

l) vyhotovuje štvrťročné štatistické výkazy pre ŠÚ SR
m) vypracováva daňové priznanie školy
4. Upratovačka
K hlavným povinnostiam upratovačky patrí : 
a) zametá a vytiera podlahy 
b) vynáša smeti
c) utiera prach
d) umýva umývadla
e) dezinfikuje priestory WC a umyvární
f) udržiava v čistote presklené dvere 
g) čistí obkladačky v triede a WC
h) umýva dvere
i) udržiava v čistote olejové nátery stien v triedach a na chodbách
j) zistené závady okamžite zapisuje do knihy závad
k) čistiace prostriedky využíva efektívne

Za svoju prácu sa zodpovedá manažérovi pre hospodársku a ekonomickú činnosť
5. Pracovník pre poradenskú činnosť v oblasti tvorby a realizácie projektov školy a iných činností súvisiacich s pedagogickou a hospodárskou činnosťou školy- externá služba
Článok 11
                                          Pedagogickí pracovníci
1. Kompetencie pedagogického pracovníka
Pedagogickí zamestnanci sú v priamej riadiacej pôsobnosti zástupcu riaditeľa pre pedagogickú činnosť. Pedagogickí zamestnanci sú povinní neustále skvalitňovať a  prehlbovať účinnosť výchovno- vzdelávacieho procesu, za výsledky ktorého zodpovedajú.  V tomto smere najmä:

a) zabezpečujú súlad výchovy a vzdelávania a starostlivosť o zdravý vývoj žiakov,

b) postupujú podľa schválených základných pedagogických dokumentov pedagogicko-organizačných pokynov, pokynov zriaďovateľa a v súlade s platnou legislatívou,

c) plnia vyučovaciu činnosť a činnosť výchovnej práce v rozsahu vyučovacej činnosti a výchovnej činnosti stanovenej osobitným predpisom  a vykonávajú ostatné činnosti súvisiace s pedagogickou prácou,

d) zvyšujú úroveň svojej práce vzdelávaním, samostatným štúdiom alebo v organizovaných formách ďalšieho vzdelávania  pedagogických zamestnancov  ak to vyžaduje potreba, sú povinní zúčastniť sa počas prázdnin (zimných alebo jarných) sústredení alebo konzultácií

e) spolupracujú so zákonnými zástupcami žiakov a verejnosťou pri utváraní dobrých vzťahov so školou.

Pri starostlivosti o žiakov sú  pedagogickí zamestnanci povinní najmä:

a) podporovať rozvoj záujmovej činnosti žiakov vo výchove mimo vyučovania a podľa svojich možností zúčastňovať sa na tejto činnosti,

b) viesť žiakov k dodržiavaniu hygienických zásad a zásad bezpečnej práce, k dodržiavaniu hygienických, dopravných, požiarnych a iných predpisov a pokynov príslušných orgánov, ktoré sa  týkajú  starostlivosti  o  bezpečnosť a  ochranu  zdravia  v  školstve,  pri   vyučovaní predmetov, pri ktorých je zvýšené ohrozenie zdravia žiakov a pri školských podujatiach (napr. na lyžiarskom výcviku, plaveckom výcviku, exkurziách a výletoch a pod.), 

c) dodržiavať stanovené metodické postupy,

d) v záujme jednotného výchovného pôsobenia na žiakov spolupracovať so zákonnými zástupcami žiakov. Na požiadanie zákonných zástupcov informovať ich na triednych schôdzach, prípadne na individuálne dohodnutej schôdzi o prospechu a správaní žiakov, a to ústne alebo písomne,

e) spolupracovať s ostatnými zamestnancami školy a školského zariadenia, s triednym učiteľom a výchovným poradcom,

f) viesť žiakov k uvedomelému dodržiavaniu pravidiel správania a k ochrane školského zariadenia a ostatného  vlastníctva pred jeho poškodením, stratou, zničením a zneužitím.

Zamestnanci  školy  a  školského  zariadenia  sú  povinní  dodržiavať  platné legislatívne predpisy, týkajúce sa mlčanlivosti o zdravotnom stave žiaka a hygienické predpisy, týkajúce sa výchovno-vzdelávacieho procesu. Taktiež sú povinní zachovávať mlčanlivosť o všetkých skutočnostiach, s ktorými sa oboznámia na pracovisku a ktoré majú pre zamestnávateľa strategický význam alebo sú zamestnávateľom označené za dôverné alebo utajované.

Pedagogickí zamestnanci sú ďalej povinní:

a) Vo vyučovaní používať metódy a formy rozvíjajúce estetické cítenie, samostatnosť a tvorivosť. Vyučovací úväzok pre každého zamestnanca stanovuje riaditeľ školy po prerokovaní v príslušných predmetových komisiách. V prípade zmeny úväzku vyučujúceho počas školského roku, túto zmenu prerokuje riaditeľ v príslušných predmetových komisiách. Riaditeľ školy určuje triednictvo v jednotlivých triedach a vykonáva zmeny triednictva počas školského roka.

b) Plniť základnú mieru vyučovacej povinnosti a zabezpečovať práce súvisiace s vyučovaním. Práce súvisiace s vyučovaním sú:
- všetci pedagogickí pracovníci majú stanovený príchod do práce o 7.45 hod.

· osobná príprava na vyučovanie,
· príprava pomôcok a starostlivosť o ne,
· oprava písomných prác a testov,
· vedenie predpísanej pedagogickej dokumentácie,
· spolupráca s ostatnými vyučujúcimi,
· vpisovanie známok žiakom do ASC agendy za každý predmet pravidelne každý piatok musia byť všetky aktuálne známky zapísané za každý  vyučovací predmet

· spolupráca s rodičmi.

c) Vyučujúci je povinný v súlade s ustanoveniami Zákonníka práce, na príkaz riaditeľa školy, zastupovať prechodne neprítomného kolegu a v prípade potreby prevziať vyučovanie nad základnú mieru vyučovacej povinnosti v rozsahu určenom právnym predpisom. (Zákonník práce)

d) Spolupodieľať sa na tvorbe ŠKVP vo svojich predmetoch v zmysle aktuálnych predpisov. Každý učiteľ je povinný sledovať všetky nové zmeny, ktoré budú v platnej legislatíve a hneď ich zapracovať do vzdelávacích oblastí, ktoré vyučuje. 

e) Učitelia sú povinní zúčastňovať sa pedagogických rád, pracovných porád, rodičovských združení a ďalších aktivít organizovaných školou, alebo zriaďovateľom, súvisiacich s výchovno-vzdelávacím procesom.

f) Organizovať prácu tak, aby sa vyučovacia hodina začala a ukončila hneď po zazvonení.

g) Prípravu učebných a iných pomôcok si zabezpečiť pred vyučovacou hodinou.

h) Na začiatku vyučovacej hodiny skontrolovať prezenciu a zapísať neprítomných žiakov do triednej knihy, zapísať obsah prebraného učiva.

i) Po skončení poslednej vyučovacej hodiny sa postarať, aby žiaci vyložili stoličky, upravili triedu  (odpadky, zotrieť tabuľu) a odísť posledný z triedy.

j) Počas a mimo vyučovania sa starať a dohliadať, aby žiaci šetrili školský majetok, inventár, udržiavali čistotu v triede a v priestoroch budovy. Viesť žiakov k dodržiavaniu hygienických zásad a bezpečnosti práce. 

k) Sledovať správanie žiakov, upozorňovať na prípadné nedostatky. 

l) Pri hodnotení správania a prospechu žiakov je vyučujúci povinný dodržiavať zásady klasifikácie.

m) Priebežne kontrolovať stav učebníc a zošitov žiakov /hygienická a estetická úprava/. Na začiatku školského roku skontrolovať, aby si žiak napísal do učebnice svoje meno, stav učebnice a školský rok.

n) Učiteľ, ktorý organizuje mimoškolské podujatie, informuje o tom riaditeľa školy, vypracuje pedagogicko-organizačné zabezpečenie akcie a akciu vykoná až po schválení riaditeľom školy. Pri mimoškolskom podujatí je zodpovedný za dodržiavanie bezpečnostných predpisov. Ak sa školské a mimoškolské podujatie uskutočňuje v prenajatých priestoroch, je povinný riadiť sa pokynmi prenajímateľa. Po skončení podujatia skontrolovať stav prenajatých priestorov a odchádzať posledný. Pri školských podujatiach, ako sú školské výlety, exkurzie, dni ochrany prírody a bezpečnosti zdravia, lyžiarsky výcvik, plavecký výcvik, sa vyučujúci riadia predpismi platnými pre dané podujatie.

o) Ak vyučujúci nemôže prísť do práce pre vopred známe okolnosti /osobné, rodinné, školenie a pod./, najneskôr deň vopred to oznámi zástupcovi riaditeľa školy alebo riaditeľovi školy.

p) Ak je príčina neprítomnosti v práci nie dopredu známa, /choroba a pod./ oznámi hneď dôvod neprítomnosti riaditeľovi školy telefonicky, telegraficky, faxom a pod. V prípade práceneschopnosti doručí zamestnávateľovi potvrdenie o pracovnej neschopnosti.

q) Pred odchodom z pracoviska, za účelom služobných alebo súkromných záležitostí, musí učiteľ požiadať príslušného vedúceho pracovníka o uvoľnenie, vypísať si priepustku a potvrdenú vrátiť.

r) Akákoľvek pracovná cesta pracovníka sa môže uskutočniť len na základe cestovného príkazu, ktorý musí byť pred služobnou cestou správne vyplnený a podpísaný príslušným vedúcim zamestnancom

s) Zamestnanci sú povinný sledovať mesačný harmonogram prác, ostatné aktuálne oznamy v zborovni. Pri odchode zo školy skontrolovať oznam o zastupovaní za neprítomných pedagogických pracovníkov na nasledujúci deň, rovnako ráno pri príchode do školy.

t) Zamestnanci sú povinní uchovávať počas celého školského roku žiacke práce, testy a na požiadanie predložiť riaditeľovi školy, triednemu učiteľovi a rodičom.

2. Kompetencie triedneho učiteľa

a) Triedny učiteľ koordinuje úsilie všetkých vyučujúcich vo výchovno-vzdelávacom procese počas vyučovania i mimo vyučovania.

b) Vedie vo svojej triede dennú výchovnú prácu zo žiakmi, sleduje dochádzku, správanie, prospech, dodržiavanie vnútorného poriadku školy pre žiakov. Pravidelne ich hodnotí na triednických hodinách.

c) Triednické hodiny sú minimálne l krát mesačne a zapisujú sa  triednej knihe.

d) Pravidelne na rodičovských združeniach informuje rodičov o prospechu, správaní a dochádzke žiakov.

e) V prípade naliehavej potreby, po konzultácii s riaditeľom školy, informuje telefonicky alebo písomne rodičov.

f) Školí žiakov zo zásad bezpečnosti práce a ochrany zdravia a kontroluje ich dodržiavanie.

g) Triedny učiteľ je povinný vykonávať tieto administratívne práce:

i. viesť zoznam žiakov v členení: meno, trvalé bydlisko, číslo občianskeho preukazu, rodné číslo, mená zákonných zástupcov, telefónny kontakt na zákonných zástupcov

ii. viesť triednu knihu, klasifikačný záznam, katalóg, písať vysvedčenia

iii. viesť evidenciu učebníc pridelených žiakom.

h) Triedny učiteľ prvých ročníkov zabezpečia vstupné informácie o žiakoch, spracujú ich a informujú ostatných vyučujúcich.

i) Triedni učitelia určujú týždenníkov a kontrolujú ich prácu.

j) Triedny učiteľ je povinný informovať riaditeľa školy o každom organizovanom stretnutí s rodičmi žiakov

3. Kompetencie pedagogického dozoru
Pedagogický dozor začína 7.50 hod. a končí  po poslednej vyučovacej hodine teda o 14.15 hod. Učiteľ je zodpovedný za triedu, ktorú vyučuje počas poslednej vyučovacej hodiny. Zároveň zodpovedá za vyloženie stoličiek v triede, skontroluje triedu prípadne zistené nedostatky zahlási  riaditeľovi školy a zabezpečí odchod žiakov z budovy školy.
Pracovníci vykonávajúci pedagogický dozor

a) Zodpovedajú za žiakov počas prestávky v pridelených priestoroch podľa rozpisu stanoveného zástupcom riaditeľa pre výchovu a vzdelávanie.

b) Prekontrolujú pridelené priestory, závady zapíšu do zošita pre evidenciu závad a porúch, prípadne nahlásia vedeniu školy.

c) Kontrolujú činnosť a správanie sa žiakov cez prestávky, zamedzia odchádzaniu žiakov mimo budovy.

d) Cez veľkú prestávku zabezpečia vetranie učební.

e) Dozerajú na používanie šatníkových skríň

f) Počas obedňajšej prestávka doprevádzajú žiakov do priestorov kde sa vydáva žiakom obed, zabezpečujú dozor v týchto priestoroch a doprevádzajú ich pri presune späť do školy. Počas týchto presunov zodpovedajú za žiakov podľa rozpisu určeného zástupcom riaditeľa pre výchovu a vzdelávanie.

4. Kompetencie výchovného poradcu a poradcu pre profesionálnu orientáciu
Výchovný poradca a poradca pre profesionálnu orientáciu /ďalej výchovný poradca/ v rámci svojej kompetencie

a) Pripravuje pedagogickú, psychologickú a výchovnú osvetu rodičom žiakov na aktívoch rodičovských združení

b) Spolupracuje s inštitúciami, ktoré môžu posilniť pedagogický a psychologický servis pre rodičov a triednych učiteľov

c) Poskytuje konzultácie žiakom a ich zákonným zástupcom pri riešení výchovných a vzdelávacích problémov

d) Informuje žiakov a ich zákonných zástupcov o otázkach štúdia na stredných školách, vysokých školách a pri voľbe povolania

e) Vedie evidenciu problémových žiakov s cieľom zabezpečovať ich individuálnu starostlivosť v príslušných školských zariadeniach
5. Kompetencie vedúcich predmetových komisií
Vedúci predmetových komisií zabezpečujú aktualizáciu učebných osnov a rozpisov učiva do Školského vzdelávacieho programu v súlade s legislatívou a potrebami školy. Predmetová komisia je zložená z garantov jednotlivých predmetov.
Predmetové komisie sa vytvárajú pre: 
1. Všeobecnovzdelávacie predmety
2. Odborné predmety

Kompetencie vedúcich predmetových komisií

Riaditeľ školy deleguje nasledovné kompetencie na vedúcich PK

1. Normatívna, strategická oblasť
1.1   Dodržiavať pravidlá práce predmetovej komisie v súlade s platnými internými normami   

        š koly a právnymi predpismi.

1.2   Navrhovať zmeny v činnosti predmetovej komisie.

1.3   Viesť príslušnú dokumentáciu predmetovej komisie.

1.4   Spolupracovať na tvorbe hodnotového systému, vízie školy v súlade s jej poslaním.

1.5   Spolupracovať pri vypracúvaní analýz vonkajšieho a vnútorného prostredia.

1.6   Spolupracovať pri stanovovaní pedagogickej koncepcie školy.

1.7   Spolupracovať pri tvorbe stratégie a formulácii strategických cieľov.

1.8   Pripraviť podklady pre tvorbu ročného plánu práce školy.

2. Pedagogická oblasť 
2.1   Spolupracovať pri tvorbe kompetenčného profilu žiaka

2.2   Spolupracovať pri tvorbe výchovno-vzdelávacieho programu školy.

2.3   Tvoriť projekty výchovno-vzdelávacej práce v rámci predmetovej komisie.

2.4.   Spolupodieľať sa na tvorbe ŠkVP

2.5   Viesť pracovný tím predmetovej komisie.

2.6 Organizovať účasť žiakov školy na odborných a všeobecnovzdelávacích súťažiach                  a olympiádach v spolupráci s vyučujúcimi týchto predmetov.
2.7   Poskytovať poradenstvo členom predmetovej komisie oblasti dosahovania cieľov 

        výchovno-vzdelávacieho programu školy.

2.8   Vypracovať kritériá hodnotenia kvality procesov výchovy a vzdelávania v rámci 

        predmetovej komisie.

2.9   Získavať relevantné podklady k hodnoteniu procesov výchovy a vzdelávania v rámci 

        predmetovej komisie.

2.10 Analyzovať výsledky procesov výchovy a vzdelávania v rámci predmetovej komisie.

3. Oblasť sebarozvoja a rozvoja školy
4.1   Reflektovať a hodnotiť vlastnú prácu vedúceho predmetovej komisie.

4.2   Vypracovať plán osobnostného a profesného rozvoja.

4.3   Na verejnosti vystupovať ako reprezentant školy.

4.4   Efektívne spolupracovať s členmi vedenia a metodickými orgánmi školy.
Jednotlivé predmety sú uvedené učebnom pláne školy.
6. Špecializované  učebne /počítačová a multimediálna/
Zodpovedná za inventár a dodržiavanie poriadku v PC učebni:

Ing. Renáta Šujanská
Zodpovedný za inventár a dodržiavanie poriadku v multimediálnej učebni:
Mgr. Ivan Szilvási
PIATA ČASŤ
Práva a povinnosti zamestnancov školy
Práva, povinnosti a zodpovednosť zamestnancov školy:
Každý zamestnanec je povinný dodržiavať všeobecné právne a vnútroškolské predpisy. Zamestnanci sú povinní riadne si plniť svoje povinnosti, vyplývajúce z pracovno – právnych vzťahov a z funkcie, ktorou boli v organizácii poverení. Každý zamestnanec má najmä tieto povinnosti a zodpovednosti:

· plniť príkazy priameho nadriadeného,

· využívať fond pracovnej doby na plnenie pracovných úloh,

· dodržiavať pracovný čas,

· dodržiavať pravidlá ochrany a bezpečnosti pri práci a požiarnej ochrany,

· ochraňovať vlastníctvo štátu, riadne hospodáriť a nakladať s majetkom školy a chrániť ho pred zničením, poškodením, stratou alebo zneužitím,

· upozorniť ihneď svojho nadriadeného na nesprávnosť príkazu, odmietnuť vykonanie príkazu, ak je jeho splnenie trestné alebo sa prieči zákonu a túto skutočnosť ihneď oznámiť vyššiemu nadriadenému,
Každý zamestnanec má tieto práva:
· právo na odmenu za vykonanú prácu podľa jej množstva, akosti a spoločenského významu,

· zaistenie bezpečnosti a ochrany zdravia pri práci, odpočinok a zotavenie po práci,

· požadovať pomôcky pre plnenie daných úloh a vykonanie opatrení potrebných na bezpečnú prácu,

· dostať dovolenku na zotavenie v dĺžke a za podmienok stanovených Zákonníkom práce,

· oboznámiť sa s organizačným poriadkom, pracovným poriadkom, mzdovými, bezpečnostnými a ostatnými predpismi, vzťahujúcimi sa k jeho pracovisku a práci ním vykonávanej.
Práva, povinnosti a zodpovednosť vedúcich zamestnancov
Každý vedúci zamestnanec má okrem práv, povinností  uvedených v predchádzajúcom odseku tieto práva a povinnosti:

· poznať úlohy a chod práce, pôsobnosť školy v rozsahu potrebnom na výkon

· činnosti vlastnej funkcie

· priebežne oboznamovať podriadených zamestnancov s predpismi a úlohami, ktoré sa dotýkajú ich činnosti, prerokovať s nimi závažné otázky, týkajúce sa plnenia týchto úloh a sledovať dodržiavanie pracovnej disciplíny,

· vydávať príkazy zamestnancom im podriadeným,

· zastaviť prácu na zverenom pracovisku, pokiaľ by pokračovanie v práci mohlo ohroziť život alebo zdravie zamestnancov, žiakov, prípadne majetok školy,

· uplatňovať zásady odmeňovania za prácu podľa platných predpisov pre odmeňovanie.
ŠIESTA ČASŤ
Poradné orgány riaditeľa a komisie
a) Pedagogická rada: Zvoláva ju riaditeľ školy. Jej členmi sú všetci pedagogickí  zamestnanci školy.

b) Gremiálna rada riaditeľa: Gremiálna rada je zložená z vedúcich zamestnacov školy t.j.  manažéra pre hospodársku a ekonomickú činnosť vedúcich PK a výchovného poradcu. Schádza sa podľa potreby. Gremiálnu radu zvoláva riaditeľ školy.
Na škole sa zriaďujú tiež osobitné komisie:
a) Škodová a odškodňovacia komisia
Funkciou škodovej a odškodňovacej komisie je navrhovať riaditeľke školy uplatňovanie nárokov, alebo postihov pracovníkov školy. Komisia je 3 – členná a zasadá podľa potreby. Návrhy na riešenie podáva riaditeľke vždy písomne a podpísané všetkými členmi komisie. Vo svojej práci sa komisia riadi Zákonníkom práce a ďalšími príslušnými normami. 

b) Inventarizačná, likvidačná a vyraďovacia komisia
Inventarizačná komisia sa riadi príslušnými predpismi . Po skončenej inventarizácii predkladá riaditeľke školy písomný návrh na vysporiadanie. Uplatní tiež návrhy na vyradenie a likvidáciu neupotrebiteľného majetku. Počet členov komisie sa určuje podľa rozsahu vykonávanej inventarizácie. Okrem určenej inventarizácie sa komisia schádza podľa potreby.
SIEDMA ČASŤ
Financovanie školy

Škola je financovaná z nasledovných zdrojov:

1. Normatívne príspevky MŠ SR

2. Spolufinancovanie žiakmi, výšku ktorého určuje zriaďovateľ

3. Z projektov

4. Zo sponzorských darov
ôSMA ČASŤ 
Záverečné ustanovenia  
Vzťah  organizačného poriadku k vnútorným predpisom školy

     Organizačný poriadok je základom sústavy vnútorných predpisov zamestnávateľa. Na organizačný poriadok nadväzujú najmä pracovný poriadok, registratúrny plán a poriadok a ďalšie vnútorné predpisy a riadiace akty zamestnávateľa. V prípade, ak by tento organizačný poriadok neupravoval niektoré práva a povinnosti vyplývajúce zo zákona č. 596/2003 Z.z. (resp. iných všeobecne záväzných právnych predpisov), resp. ak by ich upravoval v rozpore s ním, tak platí príslušné ustanovenie zákona č. 596/2003 Z.z., resp. príslušného všeobecne záväzného právneho predpisu.
Vedenie školy:
Zriaďovateľ: KONGRUENCIA s.r.o.- konateľ: Mgr. Iveta Michalíková
Riaditeľ: PaedDr.  Pavol Igrini
Tento organizačný poriadok nadobúda účinnosť 1.1.2022 a nahrádza predchádzajúci účinný organizačný poriadok.
Vo Zvolene 01.01.2022
    Mgr. Iveta Michalíková, konateľ                                                         PaedDr. Pavol Igrini
Kongruencia s.r.o. -zriaďovateľ                                                                    riaditeľ školy
